Amber Heard

Amber Laura Heard (s. 22. huhtikuuta 1986 Austin, Texas) on yhdysvaltalainen malli, näyttelijä ja aktivisti. Hän aloitti näyttelijän uransa elokuvassa Friday Night Lights vuonna 2004 ja teki läpimurtonsa vuonna 2008 elokuvissa Never Back Down ja Pineapple Express – ohutta yläpilveä.

 Varhaiselämä 

Heard varttui Austinin ulkopuolella Texasissa. Hänen vanhempansa ovat Patricia (o.s. Parsons, 1956–2020) ja David Clinton Heard. Hänellä on nuorempi sisko Whitney. Lapsuudessaan Heard harrasti ratsastusta, metsästystä ja kalastusta isänsä kanssa. Hän osallistui myös paikallisiin kauneuskilpailuihin. 16-vuotiaana hän menetti parhaan ystävänsä auto-onnettomuudessa. Heard kasvatettiin alun perin katolilaiseksi, mutta on myöhemmin pitänyt itseään ateistina. 17-vuotiaana Heard ei enää tuntenut oloaan kotoisaksi Texasissa, joten hän keskeytti lukion ja muutti New Yorkiin, missä hän suoritti päättötodistuksen etäopiskelulla. New Yorkissa Heard elätti itsensä mallintöillä, mutta muutti pian Los Angelesiin luodakseen uraa näyttelijänä.

 Näyttelijänura 

Heard aloitti näyttelijän uransa elokuvassa Friday Night Lights vuonna 2004. Heardin ensimmäinen päärooli oli vuonna 2007 televisiosarjassa Palm Springs. Hän teki läpimurtonsa vuonna 2008 elokuvissa Never Back Down ja Pineapple Express – ohutta yläpilveä, jotka molemmat menestyivät hyvin.https://www.boxofficemojo.com/release/rl3931473409/ https://www.the-numbers.com/movie/Pineapple-Express#tab=summary

Vuonna 2011 Heard näytteli Rommipäiväkirjassa Johnny Deppin vastanäyttelijänä. Vuonna 2015 Heard esiintyi suosituissa elokuvissa Magic Mike XXL ja Tanskalainen tyttö. Ensimmäisen roolinsa suuressa tuotannossa Heard sai vuonna 2018 supersankarielokuvassa Aquaman. Hän näytteli atlantilaista soturiprinsessa Meraa ja uusi roolinsa vuoden 2017 elokuvassa Justice League. Samana vuonna Heard nimettiin L’Oréal Paris'n uudeksi kasvoksi.

Vuonna 2019 Heard palkattiin yhteen päärooleista Stephen Kingin Tukikohta-romaaniin perustuvassa televisiosarjassa. Heard esiintyy myös Aquamanin tulevassa jatko-osassa Aquaman and the Lost Kingdom.

 Aktivismi 

Heard työskenteli Amnesty Internationalin kanssa vuonna 2012 auttaakseen Etelä-Amerikasta tulevia pakolaisia. Heard on puhunut useaan otteeseen naisiin kohdistuvaa väkivaltaa vastaan  ja vuonna 2019 Heard kannatti lakia kostopornon kriminalisoinnista. Heard on myös puhunut kokemuksistaan HLBT-ryhmän jäsenenä ja kuinka se vaikutti hänen uraansa näyttelijänä. Hän on toiminut American Civil Liberties Unionin naisten oikeuksien lähettiläänä  ja Yhdistyneiden Kansakuntien StandUp4HumanRights-kampanjan ihmisoikeuksien lähettiläänä vuodesta 2018 lähtien. Heard puhui WE Day UN tapahtumassa Yhdistyneiden kansakuntien yleiskokouksessa vuonna 2019.  Heard oli yksi puhujista Women's March 2020 -tapahtumassa Los Angelesissa.

 Yksityiselämä 
Vuonna 2010 Heard puhui biseksuaalisuudestaan Gay & Lesbian Alliance Against Defamation (GLAAD) -järjestön 25-vuotisjuhlassa.

Heard seurusteli valokuvaaja Tasya Van Reen vuosina 2008–2011, ennen suhdettaan näyttelijä Johnny Deppin kanssa.

Heard ja Depp avioituivat helmikuussa 2015. Heidän avioeroriitansa sekä Heardin syytökset pahoinpitelystä ovat saaneet paljon julkisuutta. Heard myös haki Deppille lähestymiskieltoa oikeudesta ja vaati Deppiltä elatusapua 50 000 dollaria kuukaudessa. Heard myöhemmin hylkäsi syytteensä ja liitto päättyi 7 miljoonan dollarin avioerosopimukseen vuonna 2017. Heard kertoi julkisesti jakavansa rahat hyväntekeväisyyskohteiden, American Civil Liberties Unionin (ACLU) ja Los Angelesin lastensairaalan, kesken. Vuonna 2021 Los Angelesin lastensairaala kuitenkin ilmoitti, että luvatusta 3,5 miljoonasta on vastaanotettu 100 000 dollaria.

Erottuaan Deppistä Heard seurusteli Tesla Motorsin toimitusjohtajan, miljardööri Elon Muskin kanssa. Suhteen päättymisestä uutisoitiin elokuussa 2017.

Nykyään Heard seurustelee elokuvaaja Bianca Buttin kanssa.

Heard sai kaksoset, tytön ja pojan toukokuussa 2025. Hän sai ensimmäisen lapsensa, tytär Oonagh Paigen, huhtikuussa 2021.

 Syytteet pahoinpitelystä 

Heard pidätettiin vuonna 2009 Seattle-Tacoman kansainvälisellä lentoasemalla sen aikaisen tyttöystävänsä Tasya Van Reen pahoinpitelystä. Heard vietti yön vankilassa ja oli seuraavana aamuna oikeuden edessä. Tuomari ei nostanut syytteitä Heardiä vastaan, mutta antoi tälle varoituksen, että syytteet voitaisiin nostaa uudestaan häntä vastaan seuraavan kahden vuoden aikana. Van Ree väitti myöhemmin, että kyseessä oli väärinkäsitys, eikä Heard todellisuudessa pahoinpidellyt häntä. Van Ree sanoi poliiseilla olleen naisvastainen asenne ja että poliisit vaikuttivat homofobisilta. Pidätyksen suorittanut naispoliisi – joka on itsekin homoseksuaali – kiisti väitteet naisvastaisuudesta ja homofobiasta ja sanoi tehneensä pidätyksen, koska näki kyseisen pahoinpitelyn.

Vuonna 2019 Heardin entinen aviomies ja näyttelijä Johnny Depp haastoi Heardin oikeuteen kunnianluokkauksesta kiistäen tämän syytteet häntä kohtaan ja väittäen tämän pahoinpidelleen häntä fyysisesti heidän suhteensa aikana. Tammikuussa 2020 Daily Mail -lehti julkaisi kaksi nauhoitetta vuosilta 2015 ja 2016, joilla Heard muun muassa myöntää lyöneensä Deppiä ja heittäneensä painavia esineitä tätä kohti. Vuotta aiemmin Heardin asianajajat olivat kiistäneet Deppin syytteet pahoinpitelystä.

Heardin entinen assistentti Kate James on syyttänyt tätä henkisestä pahoinpitelystä. James työskenteli Heardin avustajana vuosina 2012–2015. Hän kuvaili aikaansa Heardin kanssa ”painajaiseksi”. Jamesin mukaan Heard oli usein huutanut hänelle, sylkenyt hänen päälleen ja syyttänyt häntä elämänsä pilaamisesta. Jamesin taloudellinen, fyysinen ja henkinen hyvinvointi kärsivät Heardiltä saadun kohtelun tuloksena ja hän muun muassa laihtui rajusti. Hän on kertonut olevansa ”pysyvästi traumatisoitunut” kohtelustaan ja kutsui Heardiä ”klassiseksi kiusaajaksi”.

Huomiota herättäneessä oikeudenkäynnissä Heard tuomittiin maksamaan Deppille yli 10 miljoonaa dollaria kunnianloukkauksesta ja vastaavasti Depp tuomittiin maksamaan Heardille kaksi miljoonaa dollaria.

 Filmografia 
Elokuvat Vuosi Suomenkielinen nimi Alkuperäinen nimi Rooli 2004 Friday Night Lights  Maria 2005 Side FX  ShayDrop Dead Sexy  CandyNorth Country  Josey Aimes nuorena 2006 Price to Pay  TrishThe Prince  SerenaAlpha Dog  AlmaAll the Boys Love Mandy Lane  Mandy Lane2007 Spin  AmberRemember the Daze  Julia 2008 Never Back Down  Baja Miller Pineapple Express – ohutta yläpilveä  Pineapple Express  Angie Anderson Paljastajat  The Informers  Christie 2009 ExTerminators   Nikki Jonesin perhe  The Joneses|| Jenn Jones
|-
| colspan=2|Zombieland || 406
|-
| colspan=2|The Stepfather || Kelly Porter
|-
| rowspan=3| 2010 || colspan=2|And Soon the Darkness || Stephanie
|-
| colspan=2|The River Why || Eddy
|-
| colspan=2|The Ward || Kristen
|-
| rowspan=2| 2011 || colspan=2|Drive Angry || Piper
|-
| Rommipäiväkirja || The Rum Diary || Chenault
|-
| rowspan=3| 2013 || colspan=2|Syrup ||  6
|-
| colspan=2|Machete Kills || Miss San Antonio
|-
| colspan=2|Paranoia|| Emma Jennings
|-
| 2014 || colspan=2|3 Days to Kill || agentti Vivi
|-
| rowspan=2|2015 || colspan=2|Magic Mike XXL || Zoe
|-
| Tanskalainen tyttö || The Danish Girl || Oola Paulson
|-
| 2017 || colspan=2|Justice League || Mera
|-
| rowspan=3|2018 || colspan=2|Her Smell || Oola Paulson
|-
| colspan=2|London Fields || Nicola Six
|-
| colspan=2|Aquaman || Mera
|-
| 2019 || colspan=2|Gully || Joyce
|-
| 2021 || colspan=2|Zack Snyder’s Justice League || rowspan=2|Mera
|-
| rowspan=2|2023 ||  colspan=2|Aquaman and the Lost Kingdom  
|-
| colspan=2|In the Fire''  Grace Victoria Burnham

Televisio Vuosi Suomenkielinen nimi Alkuperäinen nimi Rooli Jaksot 2004 Jack & Bobby  Liz  ”Pilot”The Mountain  Riley  ”A Piece of the Rock” 2005 O.C.  myyjätyttö  ”The Mallpisode” 2006  Criminal Minds – FBI-tutkijat  Criminal Minds  Lila Archer  ”Somebody’s Watching” 2007 Californication  Amber  ”California Son” Palm Springs  Hidden Palms  Greta Matthews  8 jaksoa 2011 The Playboy Club  Maureen  7 jaksoa

Lähteet

Aiheesta muualla

Luokka:Yhdysvaltalaiset elokuvanäyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit